สวัสดีค่ะพอดีหนูพึ่งตรวจเจอว่าท้องนอกมดลูกแล้วคุณได้ทำการผ่าตัดปีกมดลูกข้้้างขวาออกผ่าตัดหน้าท้องแล้วคุณบอกว่าข้างซ้ายเป็นผังผืดคุณได้ทำการเลาะออกไห้แล้วอยากทราบว่าในกรณีแบบนี้ถ้าอยากมีน้องจะสามารถมีได้ไหมค่ะพอดียังไม่มีสักคนเลยกังวนมากค่ะ
สวัสดีค่ะ การผ่าตัดปีกมดลูกด้านขวาออกไปนั้น อาจจะทำให้ไม่สามารถมีการปฏิสนธิของไข่และอสุจิที่ปีกมดลูกด้านขวาได้ โดยปีกมดลูกอีกข้างที่ยังเหลืออยู่ที่ถึงแม้จะเป็นพังผืดแต่แพทย์ทำการเลาะออกให้แล้ว น่าจะยังสามารถทำให้ตั้งครรภ์ได้ตามปกติ เพียงแต่โอกาสก็อาจจะน้อยกว่าปกติแนะนำการมีเพศสัมพันธ์อย่างต่อเนื่อง และสังเกตอาการอีกครั้ง หากยังไม่ตั้งครรภ์ภายใน 1 ปี น่าจะเข้าข่ายภาวะผู้มีบุตรยาก ซึ่งอาจสัมพันธ์กับการผ่าตัดปีกมดลูกออกไปหรือมีพังผืดในปีกมดลูก ควรพบแพทย์เฉพาะทางเพื่อทำการตรวจร่างกายเพิ่มเติม และอาจต้องใช้เทคโนโลยีช่วยในการมีบุตรต่างๆต่อไป เช่นการผสมเทียม แล้วจึงฝังตัวอ่อนเข้าไปที่มดลูกเลย คือไม่ต้องอาศัยการปฏิสนธิตรงท่อนำไข่หรือปีกมดลูก เป็นต้น